पाएं अपने शहर की ताज़ा ख़बरें और फ्री ई-पेपरडाउनलोड करें
प्राथमिक स्वास्थ्य केंद्र ढांड व सामुदायिक स्वास्थ्य केंद्र कौल में बुजुुर्ग भटकते रहे, लेकिन उन्हें वैक्सीन की दूसरी डोज नहीं लगाई गई। 80 वर्षीय भूल्ला राम कौल ने बताया कि टीके की दूसरी डोज लगवाने के लिए चार दिन से चक्कर लगा रहा हूं। लेकिन उसको टीका नहीं लगाया जा रहा है। जबकि वह पहली डोज लगवा चुका है।
80 वर्षीय मेहर चंद कौल ने बताया कि तीन दिन से अस्पताल में टीका लगवाने के लिए आ रहा हूं। लेकिन कभी तो डाॅक्टर कहते है कि दवाई गलत आ गई है, उसे बदलवाकर लाएंगे। कभी कहते है कि दवाई खत्म हो गई है। इसी प्रकार 65 वर्षीय सरबती कौल, 50 वर्र्षीय कर्मवीर कौल को भी दूसरी डोज नहीं लग पाई है। वे भी राेजाना अस्पताल के चक्कर लगा रहे हैं।
इसके अलावा बलवान, बलवंत, रामकुमार, सतपाल आहूं ने बताया कि उन सभी की उम्र 60 के पार है। कोरोना से बचाव के लिए टीका लगवाने के लिए सुबह से आए हुए है। लेकिन उन्हें टीका नहीं लगाया जा रहा है। जब अस्पताल में टीका लगवाने के लिए आते हैं तो डाॅक्टर टीके नहीं होने की बात कह कर पल्ला झाड़ लेते है। उन्होंने जिला प्रशासन से मांग की है कि बुजुर्गों को गांव में ही टीके लगवाए जाएं।
अस्पताल मेेंं कार्यरत डाॅ. रॉकी शर्मा ने कहा कि मेरे पास इसका कोई जवाब नहीं है। सीएमओ. डा.ओमप्रकाश ने बताया कि वे इस बारे में चेक करवाएंगे कि क्यों टीके नहीं लगाए जा रहे।
कोरोना संक्रमण पर अंकुश लगाने के लिए हर नागरिक को बरतनी होगी सावधानी: एसडीएम
कलायत, कोविड-19 के बढ़ते संक्रमण पर अंकुश लगाने के लिए एसडीएम वीरेंद्र ढुल ने नगर पालिका कार्यालय में कस्बे के पार्षदों, दुकानदार व गणमान्य लोगों के साथ बैठक की। एसडीएम ने कहा कि दिन-प्रतिदिन बढ़ते जा रहे कोरोना वायरस के मामलों पर अंकुश लगाने के लिए प्रत्येक नागरिक को सावधानी बरतनी होगी।
सभी दुकानदार अपनी दुकानों के सामने शारीरिक दूरी का पूरी तरह से पालन करना सुनिश्चित करें। दुकानों के सामने पार्किंग करें, ग्राहकों की भीड़ एकत्रित न होने दें, मास्क एवं सेनिटाइजर का समुचित प्रबंध करें। उन्होंने कहा कि अगर कोई भी व्यक्ति बगैर मास्क पाया गया तो उसका भी चालान किया जाएगा।
शाम 6 बजे से सुबह 5 बजे तक कर्फ्यू रहेगा। मौके पर नपा कार्यकारी चेयरपर्सन पूजा धीमान, थाना प्रभारी जयबीर सिंह, धर्मपाल धीमान, राजू कौशिक, नंबरदार संजय सिंगला, राजीव राणा, सतीश धीमान, भगवानदास बंसल, सोम प्रकाश शर्मा मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn